cyanic-selkie/wikianc huggingface dataset:
எண்ணப்பறவை சிறகடித்து (நூல்)
பதிப்புரை
சமுதாய விழிப்புணர்வுடன் பல கட்டுரைகள் இந்நூலில் இடம் பெற்றிருப்பதாக பதிப்பாளர் சேது. சொக்கலிங்கம் குறிப்பிட்டுள்ளார்.
பொருளடக்கம்
என்கிற 44 தலைப்புகளில் சமுதாய நோக்கத்துடன் எழுதப்பட்ட கட்டுரைகள் இந்நூலில் இடம் பெற்றிருக்கின்றன. பல கட்டுரைகள் பெண்களுக்கு சாதகமாக, பெண்களின் வேண்டுகோளாக இருக்கின்றன.
வெளி இணைப்புகள்
பகுப்பு:தமிழ் பொதுக்கட்டுரை நூல்கள் பகுப்பு:2004 தமிழ் நூல்கள்
ரைட் சகோதரர்கள் (நூல்)
பறவைகளைப் போல் வானத்தில் பறக்க வேண்டும் என்கிற மனிதனின் ஆசையை தங்கள் ஆகாய விமானம் என்கிற அறிவியல்  கண்டுபிடிப்பு மூலம் உலகுக்கு அளித்த “ரைட் சகோதரர்கள்” (ISBN 978-81-8368-966-3) எனும் இந்நூல் 80 பக்கங்களில் வெளியிடப்பட்டுள்ளது.
நூலாசிரியர்
நூலாசிரியரான கு.கண்ணன் என்கிற குகன் மென்பொருள் பொறியளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன.
வெளி இணைப்புகள்
பகுப்பு:தமிழ் வாழ்க்கை வரலாற்று நூல்கள் பகுப்பு:2008 தமிழ் நூல்கள்
தாழிசை
தாழிசை என்ற பெயரில் பின்வரும் கட்டுரைகள் உள்ளன:
குலசேகரநல்லூர் விஸ்வநாதசுவாமி கோயில்
குலசேகரநல்லூர் விஸ்வநாதசுவாமி கோயில் தமிழ்நாட்டில் தூத்துக்குடி மாவட்டம், குலசேகரநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாத சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெத்தின் குழு
மெத்தின் குழு (Methine group) என்பது =CH− என்ற குறியீட்டால் அடையாளப்படுத்தப்படும் மூவிணைதிற வேதி வினைக்குழுவாகும். மெத்தின் பாலம், மெத்தைன், மெத்தீன் என்ற பெயர்களாலும் இக்குழு அழைக்கப்படுகிறது. மீத்தேனின் மூலக்கூறு வாய்ப்பாட்டிலிருந்து மெத்தின் குழு வருவிக்கப்படுகிறது. இரண்டு ஒற்றைப்பிணைப்புகளும் ஒரு இரட்டைப் பிணைப்பும் சூழ்ந்துள்ள ஒரு கார்பன் அணு இக்குழுவில் உள்ளது. ஒற்றைப் பிணைப்பு ஒன்றுடன் ஐதரசன் அணு இணைக்கப்பட்டிருக்கும். ஐயுபிஏசி முறையில் மெத்திலைலிடின் அல்லது மீத்தேனையிலிடின் என்ற பெயரால் இக்குழு அடையாளப்படுத்தப்படுகிறது.
இந்த குழு சில நேரங்களில் மெத்திலிடைன் என்ற பெயரால் அழைக்கப்படுகிறது. இருப்பினும் ஐதரசன் அணுவுடன் பிணைக்கப்பட்டுள்ள கார்பன் அணு மீதமுள்ள மூலக்கூறுடன் முப்பிணைப்பால்  இணைக்கப்பட்டிருக்கும் மெத்திலிடைன் (≡CH) குழுவுக்கு அல்லது மெத்திலிடைன் இயங்குருபுவுக்கு (⫶CH) இப்பெயர் உரியதாகும். இயங்குருபில் இரண்டு அணுக்கள் தனி மூலக்கூறாக தொங்கும் பிணைப்புகளுடன் காணப்படும்.
மெத்தின்" என்ற பெயர் நான்கு ஒற்றை பிணைப்புகளைக் கொண்ட கார்பன் அணுவில் ஒரு பிணைப்பு ஐதரசனுடன் இணைந்துள்ள மீத்தேன்டிரைல் (>CH−) என்ற குழுவிற்கான ஐ.யு.பி.ஏ.சி முறையற்ற பெயரிடலில் பரவலாகப் பயன்படுத்தப்படுகிறது.
இரண்டு அல்லது அதற்கு மேற்பட்ட மெத்தின் பாலங்கள் மேற்பொருந்தி சங்கிலி அல்லது வளைய கார்பன் அணுக்களாக உருவாக முடியும். இக்கார்பன் அணுக்கள் ஒன்றுவிட்டு ஒன்றாக மாறி மாறி ஒற்றை மற்றும் இரட்டை பிணைப்புகளால் பிணைக்கப்பட்டிருக்கும். பிப்பெரைலீன் (H2C=CH−CH=CH−CH3) அல்லது கீழ்கண்ட சேர்மம் இதற்கு உதாரணமாகும்.
இந்த மூலக்கூறில் உள்ள ஒவ்வொரு கார்பன் அணுவும் ஒரு மெத்தீன் கார்பன் அணு ஆகும்; மூன்றாவது கார்பன் அணு மட்டும் எந்த ஐதரசன் அணுக்களுடனும் இணைக்கப்படாமல் இரண்டு நைட்ரசன் அணுக்களுடன் இணைக்கப்பட்டுள்ளது. இதுதான் வலது தொலைவில் இரண்டு ஐதரசன் அணுக்களுடன் இணைக்கப்பட்டுள்ளது. இந்த மூலக்கூறின் மையத்தில் ஐந்து கார்பன்-அணு பல்-மெத்தீன் சங்கிலி உள்ளது.
மாற்று ஒற்றை மற்றும் இரட்டை பிணைப்புகளாலான சங்கிலிகள் மூடும்போது அவை பென்சீனில் உள்ளதைப் போல (=CH−CH=)3 ஒருங்கிணைந்த அமைப்புகளை உருவாக்குகின்றன. பெரும்பாலும் இவை சேர்மத்திற்கு அரோமாட்டியத் தன்மையைக் கொடுக்கின்றன.
கருவாழக்கரை பிடாரி கோயில்
கருவாழக்கரை பிடாரி கோயில் தமிழ்நாட்டில் நாகபட்டினம் மாவட்டம், கருவாழக்கரை என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் பிடாரிசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் உற்சவம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அய்யாவாடி பிரத்தியங்கிரா தேவி கோயில்
அமைவிடம்
கும்பகோணத்தில் இருந்து தென்கிழக்கே 8 கி.மீ. தொலைவில் அய்யாவாடி என்னுமிடத்தில், உப்பிலியப்பன் கோயிலிலிருந்து நாச்சியார்கோயில் செல்லும்வழியில் இக்கோயில் உள்ளது.
அம்பிகை
இங்குக் கோயில் கொண்டுள்ள தேவி சிம்ம முகத்தோடும் 18 திருக்கரங்களோடும் 4 சிம்மம் பூட்டிய ரதத்தில் இலட்சுமி சரஸ்வதியோடு காட்சி தருகிறாள். இவர் சரபேசுவரருடைய நெற்றிக் கண்ணிலிருந்து தோன்றியதாகக் கூறுவர்.
உருவ விளக்கம்
‘பத்ரம்‘ என்றால் ‘மங்களம்‘ என்பது பொருளாகும். பக்தர்களுக்கு என்றும் மங்களத்தையே அளிப்பவள் ஆதலால் சக்திக்கு பத்ரகாளி என்ற பெயர் ஏற்பட்டது. இப்பத்ரகாளி அம்மனே பிரத்தியங்கிராதேவியும் ஆவாள். ப்ரத்தியங்கிரஸ், அங்கிரஸ் என்னும் இரு ரிஷிகள் இக்காளியின் மந்திரத்தினைக் கண்டுபிடித்ததால், இவரது பெயரினையும் இணைத்து பிரத்தியங்கிரா தேவி என்று அழைப்பர். தேவி ஆயிரம் திருமுகங்களும், இரண்டாயிரம் கைகளும், சிவப்பேறிய கண்கள் மூன்றும், கனத்த சரீரமும், கரிய நிறமும், நீல நிற ஆடையும் அணிந்த விஸ்வ ரூபம் தாங்கியவள். கரங்களில் சூலம், கபாலம், பாசம், டமருகம் என்னும் நால்வகை ஆயுதங்களைத் தரித்திருப்பவள். சந்திரனை தலையிலும், வராஹத்தின் கொம்பும், ஆமையும் சேர்த்து கோர்க்கப்பட்ட மாலையைக் கழுத்தினிலும் அணிந்திருப்பாள். தனிமையில் இருந்துகொண்டு எள்ளும், புஷ்பமும் கொண்டு பூஜிப்பதால் ஆனந்தம் அடைபவள். பகைவர்களை நாசம் செய்பவள். பில்லி, சூன்யம், ஏவல் போன்ற மந்திர தந்திரங்களைத் தூள் தூளாகச் செய்பவள்.
சிறப்பு
தேவி மூன்று கண்கள் உடையவள். இங்கு வந்து தேவியை வழிபட்டால் எல்லா தோஷங்களும் நீங்கும் என்ற நம்பிக்கை உள்ளது. அமாவாசை, பௌர்ணமி நாள்களில் வழிபாடு செய்தலைச் சிறப்பாகக் கருதுகின்றனர்.
வெளி இணைப்புகள்
அய்யாவாடி மகா பிரத்தியங்கிராதேவி கோவில், மாலைமலர் அய்யாவாடி கோவிலில் நிகும்பலா யாகம்: பல்லாயிரக்கணக்கான பக்தர்கள் தரிசனம், தினமலர், 1.1.2014 தமிழ்நாடு சுற்றுலா
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
மலேசிய ஒப்பந்தம்
மலேசிய ஒப்பந்தம் (ஆங்கிலம்: Malaysia Agreement (MA63); மலாய்: Perjanjian Malaysia சீனம்: 马来西亚协定) என்பது ஐக்கிய இராச்சியம் (United Kingdom of Great Britain), வடக்கு அயர்லாந்து (Northern Ireland), மலாயா கூட்டமைப்பு (Federation of Malaya), வடக்கு போர்னியோ (North Borneo), சரவாக் (Sarawak) மற்றும் சிங்கப்பூர் (Singapore) ஆகிய நிலப்பகுதிகள்; மலேசியா எனும் ஒரு கூட்டமைப்பை உருவாக்குவதற்கு செய்து கொண்ட ஓர் ஒப்பந்தமாகும்.
பொது
மலேசியாவின் ஒரு மாநிலமாக இருந்த சிங்கப்பூர், மலேசியக் கூட்டமைப்பில் இருந்து 1965 ஆகத்து மாதம் 9-ஆம் தேதி வெளியேற்றப் பட்டது. பின்னர் பிரித்தானிய ஆதிக்கத்தில் இருந்து விடுதலை பெற்ற நாடாக அறிவித்தது.
பின்னணி
1946-ஆம் ஆண்டில், மலாயா ஒன்றியம் எனும் மலாயன் யூனியன் பிரித்தானிய மலாயாவால் (British Malaya). நிறுவப்பட்டது. இந்த ஒன்றியத்தில் மலாயா கூட்டமைப்பு மாநிலங்கள் (Federated Malay States) (FMS):
மலாயா கூட்டமைப்பில் சேரா மாநிலங்கள் (Unfederated Malay States):
மேற்காணும் மாநிலங்களை இணைத்து ஒரே நிர்வாகத்தின் கீழ் மலாயா ஒன்றியம் உருவானது. ஐக்கிய இராச்சியம் மற்றும் மலாயா ஒன்றியம் இடையிலான தொடர் ஒப்பந்தங்களின் மூலம் 1946 ஏப்ரல் 1-ஆம் தேதி, அதிகாரப்பூர்வமாக நடைமுறைக்கு வந்தது.
சிங்கப்பூர் முடியாட்சி காலனி
அதன் ஆளுநராக சர் எட்வர்டு ஜென்ட் (Sir Edward Gent) என்பவர் பதவி ஏற்றுக் கொண்டார். மலாயா ஒன்றியத்தின் தலைநகரம் கோலாலம்பூர் என்றும் அறிவிக்கப்பட்டது. அதன் பின்னர் 1 பிப்ரவரி 1948-இல் மலாயா ஒன்றியம் கலைக்கப்பட்டு, மலாயா கூட்டமைப்பு (Federation of Malaya) என்று மாற்றம் கண்டது.
முன்னாள் நீரிணைக் குடியேற்ற மாநிலங்களில் ஒன்றான சிங்கப்பூர் தனி ஒரு முடியாட்சிக் காலனி (Crown Colony of Singapore) என்றும் அறிவிக்கப்பட்டது.
மலேசிய சட்டம் 1963
ஐக்கிய இராச்சியம் மற்றும் மலாயா கூட்டமைப்பு ஆகிய இரு தரப்புகளுக்கும் இடையே கையெழுத்திடப்பட்ட மலேசிய ஒப்பந்தத்தின் கீழ், சிங்கப்பூர், சரவாக் மற்றும் வடக்கு போர்னியோ (இப்போது சபா) மீதான இறையாண்மைக் கட்டுப்பாட்டை கைவிட ஐக்கிய இராச்சியம் ஒரு சட்டத்தை இயற்றும் என்று அறிவிக்கப்பட்டது.
மலேசிய அரசியலமைப்பு
மலேசிய அரசியலமைப்பு (Constitution of Malaysia) என்பது மலேசியாவின் உயர்ந்தபட்ச சட்டமாகும். 1957-ஆம் ஆண்டில் நடைமுறைக்கு வந்தது. மொத்தம் 183 சட்டப் பிரிவுக் கூறுகளைக் கொண்டுள்ளது. மலேசிய அரசியலமைப்பு என்பது ஓர் உச்சக்கட்ட சட்ட ஆவணமாகும்.
ஆகிய இரண்டு ஆவணங்களும் ஏற்கனவே மலாயாவில் உருவாக்கப்பட்ட சட்ட ஆவணங்களாகும். மேலே குறிப்பிடப்பட்ட முந்தைய சட்ட ஆவணங்களைச் சார்ந்த நிலையில் தான் புதிய மலேசிய அரசியலமைப்பு வடிவமைக்கப்பட்டது.
வெளி இணைப்புகள்
பகுப்பு:மலேசியாவில் சட்டம் பகுப்பு:மலேசியாவில் அரசியல் பகுப்பு:மலேசிய அரசியலமைப்பு பகுப்பு:மலேசிய அரசியல் வரலாறு‎ பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சரவாக் பகுப்பு:சபா
திருவிசைநல்லூர்
திருவிசைநல்லூர் (Thiruvisanallur) தமிழ்நாட்டின் தஞ்சாவூர் மாவட்டத்திலுள்ள கும்பகோணத்திற்குக் கிழக்கே நான்கு மைல் தூரத்தில் உள்ளது. திருவிடைமருதூர்-வேப்பத்தூர் சாலையில் சென்றால் கோயிலை அடையலாம். திருவியலூர், திருவிசலூர், திருவிசநல்லூர் என்ற பல பெயர்களில் இவ்வூர் அழைக்கப்பெறுகிறது. திருவிசைலூர் என்ற பெயரில் தஞ்சாவூர் மாவட்டத்தில் பல ஊர்கள் காணப்படுவதால் இவ்வூரை பண்டாரவாடை திருவிசைநல்லூர் என்றும் அழைக்கின்றனர். சிவபெருமானுக்கு அர்ப்பணிக்கப்பட்ட இந்து ஆலயமான யோகநந்தீசுவரர் கோயிலுக்கு இந்த கிராமம் பெயர் பெற்றது. அருகிலேயே அமைந்துள்ள திருந்துதேவன்குடி கற்கடேசுவரர் கோயிலும் மிக முக்கியமானது.
வரலாறு
தஞ்சாவூர் மராத்திய மன்னர் முதலாம் சாகுஜி திருவிசநல்லூரை நாற்பத்தி ஆறு பிராமணர்களுக்கு 1695 ஆம் ஆண்டில் ஒரு தானமாக வழங்கினார். இதைத் தொடர்ந்து, கிராமத்தின் பெயர் ஷாகாஜிராஜபுரம் என்று மாற்றப்பட்டது. போதேந்திர சரஸ்வதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்த சிறந்த சிவபக்தரான ஸ்ரீதர வெங்கடேச அய்யாவாள் என்பவர் திருவிசைநல்லூரில் குடியேறி ஸ்ரீதர அய்யவாள் மடத்தை நிறுவினார்.
சிவயோகிநாதர் கோயில்
இங்கு அமைந்துள்ள சிவயோகிநாதர் கோயில் பழமையானது. மேலும், எட்டு சிவ யோகிகள் இலிங்கத்துடன் இணைந்த இடத்தில் கட்டப்பட்டதாக நம்பப்படுகிறது. இந்த சன்னதி நான்கு பைரவர்களில் ஒருவரான சதுர் கால பைரவருக்கு அர்ப்பணிக்கப்பட்டுள்ளது. இந்தக் கோயில் திருஞான சம்பந்தரால் தேவாரம் பாடல் பெற்ற சிவத்தலமாகும். இத்தலத்து இறைவன் சிவயோகிநாதர், புராதனேசுவரர், வில்வாரண்யேசுவரர் என அழைக்கப்படுகிறார். இத்தலத்து இறைவி சௌந்தரநாயகி, சாந்தநாயகி என அழைக்கப்படுகிறார். இத்தலத்தின் தலவிருட்சமாக வில்வம் மரமும், தீர்த்தமாக எட்டு தீர்த்தங்களும் அமைந்துள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 43வது சிவத்தலமாகும். இத்தலம் தஞ்சாவூர் மாவட்டத்தில் அமைந்துள்ளது. மகான் ஸ்ரீதர ஐயாவாள், உய்யவந்த தேவநாயனார் ஆகியோர் அவதரித்த தலமாகும்.
தனிச்சொல் (யாப்பிலக்கணம்)
தனிச்சொல் என்பது பாவகைகளில் ஒன்றான கலிப்பாவின் ஓர் உறுப்பாகும். இஃது அப்பாவகையில் தரவு, தாழிசை, அராகம், அம்போதரங்கம் என்னும் உறுப்புக்களைத் தொடர்ந்து ஐந்தாவது உறுப்பாக வரும்.
கலிப்பாவின் இறுதி உறுப்பாகிய சுரிதகத்தை ஏனைய நான்கு உறுப்புகளின் இணைப்பதற்காக அதன் முன் வருவது தனிச்சொல். இது தனிச்சீர் எனவும் அழைக்கப்படும்.
நிலோபர் சாகி
நிலோபர் சாகி (Nilofar Sakhi) ஆப்கானித்தானின் அமைதி, மனித உரிமைகள், பெண்களின் உரிமைகள் செயற்பாட்டாளர் ஆவார். இவர் ஆப்கானித்தானின் அமெரிக்க பல்கலைக்கழகத்தின் முன்னாள் தலைமைருமாவார். இவர் நாட்டின் திறந்தவெளி சமுதாய அறக்கட்டளையின் முன்னாள் இயக்குநராகவும் உள்ளார். அவர் ஆப்கானித்தானின் ஹெறாத் நகரத்திலுள்ள முதல் பெண்கள் அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' (WASSA) நிறுவனரும், முன்னாள் நிர்வாக இயக்குனரும் ஆவார்.
ஆரம்பகால வாழ்க்கையும், கல்வியும்
நிலோபர் சாகி, யோர்ஜ் மேசன் பல்கலைக்கழகத்தில் முனைவர் பட்டம் பெற்றார். யான்சு அப்கின்சு மேம்பாட்டுப் பள்ளியில் சர்வதேச பொதுக் கொள்கையில் முதுகலைப் பட்டமும், கிழக்கு மென்னோனைட் பல்கலைக்கழகத்தில் மோதல் மாற்றமும் ,ம் அமைதியை ஏற்படுத்துதலும் என்ற பிரிவில் பட்டமும் பெற்றார். மேலும், இவர் அரசியல் அறிவியலில் இளங்கலை பட்டமும் பெற்றார். இவர் ஒரு புல்பிரைட் அறிஞர் (2007) ஆவார்.
தனிச்சொல் (யாப்பிலக்கணம்)
எடுத்துக்காட்டு
1. துருவொரு தயையினைந் தொழிலி யற்றியு 2. பெண்ணொரு பாலுறு பெற்றி மேவியு
நிலோபர் சாகி
தொழில்
இவர், வளர்ச்சித் துறையில் ஒரு அறிஞர்-பயிற்சியாளராவார். இவர் யோர்ஜ் மேசன் பல்கலைக்கழகத்தில் விரிவுரையாளராகவும் இருக்கிறார். ஒரு அரசியல் கல்வி அதிகாரியாக தனது பணியை முதலில் பாக்கித்தானின் தேசிய அரசு சாரா அமைப்பான அவுரத் அறக்கட்டளையில் தொடங்கினார். ஆப்கானித்தானின் ஹெறாத்தில் முதல் மகளிர் அரசு சாரா அமைப்பு 2002 இல் நிறுவப்பட்டது. இவர் தேசிய அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' நிறுவனரும், முன்னாள் நிர்வாக இயக்குனரும் ஆவார். இவர், 2008இல் அந்த அமைப்பின் மோதல் பகுப்பாய்வு மற்றும் தீர்வு மையத்தை நிறுவினார். மேலும் அதன் தலைவராகவும் இருக்கிறார். இவர், ஆப்கானித்தானின் அமெரிக்க பல்கலைக்கழகத்தின் முன்னாள் நிர்வாக இயக்குநராக இருந்தார். தற்போது ஆப்கானித்தானின் திறந்தவெளி சமுதாயத்தின் முன்னாள் இயக்குநராகவும் உள்ளார். இதற்கு முன்பு, ஆப்கானித்தானிலுள்ள திறந்தவெளி சமுதாய நிறுவனத்தில் சட்டம், நிலைமாறு நீதி, மனித உரிமைகள், பெண்கள் உரிமைகள் பற்றிய மூத்த ஆலோசகராக இருந்தார். 'சகிப்புத்தன்மை கல்விக்கான சர்வதேச மையம்', 2010இல் 'ஆசியா 21 இளம் தலைவர்கள் முன்முயற்சி' ஆகிய இரண்டிலும், கொலம்பியா பல்கலைக்கழகத்தின் ஜனநாயகத்திற்கான தேசிய அரசு சாரா அமைப்பில் பார்வையாளராகவும் பணியாற்றியுள்ளார். இவர் ஆப்கானித்தானிலுள்ள 'அமைதிக்கான பாதைகள்' என்ற சர்வதேச வழிநடத்தல் குழுவிலும் உள்ளார்.
தனிச்சொல் (யாப்பிலக்கணம்)
எடுத்துக்காட்டு
(இவை இரண்டும் நாற்சீரடி அம்போதரங்கம்.)
நிலோபர் சாகி
தொழில்
ஆப்கானிஸ்தான் பெண்கள் பொருளாதார மேம்பாட்டுக்கான சர்வதேச மையம் மூலம் இவரது பெண்களின் உரிமைகளை ஊக்குவிக்கும் பணிக்காக ஐக்கிய அமெரிக்காவின் முன்னாள் முதல் பெண்மணியான லாரா புஷ் மூலம் பாராட்டப்பட்டார். இந்த நிறுவனம் லாரா புஷ் நூலகம் மற்றும் வள மையத்தையும் கொண்டுள்ளது. மேலும், வணிகம் மற்றும் நிலைத்தன்மை நடவடிக்கைகளுக்கான அமெரிக்க பாதுகாப்புத் துறையின் 5 மில்லியன் டாலர் மானியத்தால் நிதியளிக்கப்பட்டது. ஆப்கானித்தானில் வர்த்தகத்திலும், அரசாங்கத்தில் பெண்களின் உரிமைகளையும், வாய்ப்புகளையும் ஊக்குவிக்க தேவையான கருவிகளையும், வளங்களையும் வழங்குவதில் மையம் கவனம் செலுத்துகிறது. அந்த அமைப்புடன் இவர் இருந்த காலத்தில், அமெரிக்க வெளியுறவு அமைச்சர் ஜான் கெர்ரி உட்பட பல முக்கிய நபர்களை சந்தித்துள்ளார். பெண்களின் உரிமைகள் மற்றும் அமைதியான பொருளாதார, அரசியல் மாற்றங்களை உள்ளடக்கிய பொதுக் கொள்கைகளை மேம்படுத்துவதற்காக தேசிய அளவிலும் சர்வதேச அளவிலும் வாதிடுவதில் இவரது பணி பெரிதும் கவனம் பெற்றது.
தனிச்சொல் (யாப்பிலக்கணம்)
எடுத்துக்காட்டு
(இவை நான்கும் நாற்சீரடி அம்போதரங்கம்.)
அதீனா கவுசுட்டெனிசு
இளமையும் கல்வியும்
இவர் கிரீசு, ஏதென்சில் 1961 இல் பிறந்தார். பிறகு பிரான்சு, பாரீசுக்குப் புலம்பெயர்ந்துள்ளார். இவர் பாரீசில் உள்ள பியேர், மேரி கியூரி பல்கலைக்கழகத்தில் வானியற்பியலிலும் விண்வெளி நுட்பங்களிலும் 1986 இல் முதுவர் பட்டம் பெற்றார். மேலும், சோர்பான் நவுவில்லியில் உள்ள பாரீசு பல்கலைக்கழகத்தில் ஆங்கிலத்தில் முதுவர் பட்டத்தை 1987 இல் பெற்றுள்ளார். இவர் தன் முனைவர் பட்ட்த்தைப் பாரீசில் உள்ள பியேர், மேரி கியூரி பல்கலைக்கழகத்தில் வானியற்பியலிலும் விண்வெளி நுட்பங்களிலும் 1989 இல் பெற்றார். இவரது முனைவர் பட்ட ஆய்வு "Titan's atmosphere from Voyager's infrared observations" என்பதாகும். இங்கு இவர் 1996 இல் நேரடியாக ஆராய்ச்சியில் ஈடுபடும் வாழ்தகவையும் பெற்றுள்ளார்.
நிலோபர் சாகி
வெளி இணைப்புகள்
பகுப்பு:வாழும் நபர்கள் பகுப்பு:பெண்கள் உரிமைகள் செயற்பாட்டாளர்கள் பகுப்பு:ஆப்கானித்தான் நபர்கள்
அதீனா கவுசுட்டெனிசு
வாழ்க்கைப்பணி
இவர் முதலில் தெசுபா (DESPA) விலும் பின்னர் இலெசியா (LESIA) விலும் முதுநிலை ஆய்வாளராக 1991 முதல் 2008 வரை பணிபுரிந்துள்ளார். இவர் 2008 இல் இருந்து அண்மை வரை மியூதோனில் உள்ள பாரீசு வான்காணகத்தில் சி.என்.ஆர்.எசு (CNRS) விலும் இலெசியா (LESIA) விலும் காசினி-அய்கன்சு இலக்குத் திட்டத்தின் சி.ஐ.ஆர்.எச் (CIRS) சார்ந்த மூன்று கருவிகளின் இணை ஆய்வாளராகவும் உள்ளார்.
கவுசுட்டெனிசு ஐரோப்பியப் புவி அறிவியல் புலங்கள் ஒன்றியம் (EGU), பன்னாட்டுப் புவுயளக்கை, புவி இயற்பியல் ஒன்றியம் (IUGG), பன்னாட்டு வானியல் ஒன்றியம் (IAU), I பன்னாட்டு விண்வெளி பரப்பியல் கல்விக்கழகம் (IAA), ஐரோப்பிய கோள் அறிவியல் பேராயம் (EPSG), ஐரோக்கோள், பன்னாட்டு விண்வெளி அறிவியல் நிறுவனம் (ISSI), and the பன்னாட்டு உயிர்த் தோற்ர ஆய்வுக் கழகம் (ISSOL) ஆகியன உள்ளடங்கிய பல அறிவியல் கழகங்கள், ஒன்றியங்கள், நிறுவனங்களின் தலைமைக் குழுக்களில் பங்கேற்றுள்ளார்.
தனிச்சொல் (யாப்பிலக்கணம்)
எடுத்துக்காட்டு
(இவை எட்டும் முச்சீரடி அம்போதரங்கம்.)
அதீனா கவுசுட்டெனிசு
வாழ்க்கைப்பணி
இவர் பன்னாட்டுப் புவுயளக்கை, புவி இயற்பியல் ஒன்றியம், பன்னாட்டு வானிலையியல், வளிமண்டல அறிவியல் புலங்கள் கழகம், ஐரோப்பிய விண்வெளி முகமையின்  சூரியக் குடும்பம், தேட்டம்சார் பணிக்குழு ஆகியவற்றின் முன்னாள் தலைவர் ஆவார். ஐரோப்பிய அறிவியல் அறக்கட்டளை விண்வெளி அறிவியல் குழுவின் (ESF-ESSC) தலைவராக 2015 முதல் 2020 வரை இருந்தபோது,  ஐரோப்பிய விண்வெளி முகமைக் கட்டமைப்பிலும் தேசிய அறிவியல் கல்விக்கழக விண்வெளி ஆய்வுக் குழுமத்திலும் CNES இலும் COSPAR இலும் அமைந்த பல குழுக்களில் அலுவல்சார் உறுப்பினராக இருந்துள்ளார்.
ஆராய்ச்சி
இவர் சூரியக் குடும்ப வான்பொருள்களை ஆய்வு செய்ய தரை வான்காணகங்களையும் விண்வெலி வாண்காணகங்களையும் பயன்படுத்துகிறார். குறிப்பாக காரிக்கோள், வியாழனின் நிலாக்களிலும் புறக்கோள்களிலும் தன் ஆய்வை மேற்கொள்கிறார். இவரது ஆய்வு சூரியக் குடும்பத்திலும் அதற்கப்பாலும் நிலவும் மாந்த வாழ்தகவுள்ள உல்கங்களில் குறிப்பாக அவற்ரின் வானுயிரியல் கூறுபாடுகளில் கவனத்தைக் குவிக்கிறது. இவரது ஒப்பீட்டுக் கோளியல் ஆராய்ச்சி கால்நிலை மாற்றங்களை பயன்படுத்தி நாம் வாழும் புவிக்கோளின் நெடுங்காலப் படிமலர்ச்சியைப் புரிந்துகொள்ள கவனம் செலுத்துகிறது. மிக அண்மையில்லைரோப்பிய விண்வெளி முகமை, அதன் பன்னாட்டுப் பங்கேற்போரின் விண்வெளி இலக்குத் திட்டங்களை வரையறுப்பதிலும் தேர்வு செய்வதிலும் முன்னோடி முயற்சிகளை மேற்கொள்கிறார்.
தகைமைகளும் விருதுகளும்
இவருக்கு காசினித் திட்ட ஐகன்சு வளிமண்டலக் கட்டமைப்புக் கருவியை வடிவமைத்தமைக்காக நாசாவின் குழு சாதனை விருது வழங்கப்பட்டது.
தனிச்சொல் (யாப்பிலக்கணம்)
எடுத்துக்காட்டு
(இவை பதினாறும் இருசீரோரடி அம்போதரங்கம்.)
அதீனா கவுசுட்டெனிசு
தகைமைகளும் விருதுகளும்
இவருக்கு காசினித் திட்டத் தரையிறக்க படிமவகை கதிரளவி கதிர்நிரலியை வடிவமைத்தமைக்காக நாசாவின் குழு சாதனை விருது வழங்கப்பட்டது.
தனிச்சொல் (யாப்பிலக்கணம்)
எடுத்துக்காட்டு
எனவாங்கு, (இது தனிச்சொல்.)
அதீனா கவுசுட்டெனிசு
தகைமைகளும் விருதுகளும்
ஐகன்சு ஆய்கலத்துக்குத் தன்னிகரற்ற பங்களிப்பு செய்தமைக்காக ஐரோப்பிய விண்வெளி முகமை விருது வழங்கப்பட்டுள்ளது.
அரசு கழக உறுப்பினர்
இவர் 2017 இல் பன்னாட்டு விண்வெளி பறப்பியல் கல்விக்கழக உறுப்பினராகத் தேர்வு செய்யப்பட்டார்.
இவர் 2018 இல் இருந்து பெல்ஜிய அரசு கல்விக்கழக இணை உறுப்பினராக உள்ளார்.
பன்னாட்டு வானியல் ஒன்றிய உறுப்பினர்
புவியண்மை வான்பொருள்கள் தேட்டம் வழியாக உலோவல் வான்காணகத்தால் 2000 ஜூன் 5 இல் கண்டுபிடிக்கப்பட்ட முதன்மைப் பட்டைக் குறுங்கோளாகிய 18101 கவுசுட்டெனிசு (2000 LF32)   இவரது நினைவாகப் பெயரிடப்பட்டுள்ளது. இது எம் புசிஞானி பரிந்துரை பேரில் பிரான்சில் அமைந்த பாரீசு மியூதோன் வான்காணகத்தில் பணிபுரியும் கவுசுட்டெனிசு பெயரால் பெயரிடப்பட்டுள்ளது.
வெளியீடுகள்
Coustenis, A., Encrenaz, Th., 2013. Life beyond Earth: the search for habitable worlds in the Universe. Cambridge Univ. Press. ISBN 978-1107026179. Coustenis, A., Taylor, F., 2008. Titan : Exploring an Earth-like World. World Scientific Publishing, Singapore, Eds. ISBN 978-9812705013. Coustenis, A., Taylor, F., 1999. Titan, the Earth-like moon. World Scientific Publishing, Singapore, Eds. ISBN 978-9810239213. இவர் தனியாகவும் இணைந்தும் 190 எண்ணிக்கைக்கும் மேற்பட்ட அறிவியல் ஆய்வுரைகளும் கட்டுரைகளும் களஞ்சிய இயல்களும் எழுதி வெளியிட்டுள்ளார்.
=
மேற்கோள்கள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:கிரேக்க வானியலாளர்கள் பகுப்பு:கிரேக்கப் பெண் அறிவியலாளர்கள் பகுப்பு:கிரேக்க வானியற்பியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:பிரெஞ்சுப் பெண் அறிவியலாளர்கள் பகுப்பு:பிரெஞ்சு வானியற்பியலாளர்கள் பகுப்பு:பிரெஞ்சு வானியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:பெண் இயற்பியலாளர்கள்
திரு
திரு என்பது ஒரு தமிழ்ச் சொல்லாகும். இச்சொல் ஒருவரைச் சிறப்பிப்பதற்கு முன்னொட்டாகப் பயன்படுத்தப்படுகிறது. திரு என்ற சொல் தமிழர் பேச்சு வழக்கிலும், எழுத்து வழக்கிலும் பரவலாகப் பயன்படுகிறது.
தமிழ்நாட்டில் பொதுப் பயன்பாட்டில்
சென்னையில் 1937 ஆம் ஆண்டு காங்கிரசு ஆட்சி அமைந்தபோது, அரசின் அஞ்சல்களில் அனைவருக்கும் ’ஸ்ரீ’ எனும் அடைமொழிச் சொல்லைப் பயன்படுத்தக் கூறி ஆணை இட்டது. இது எதிர்ப்பை ஏற்படுத்தியது.1940 ஆம் ஆண்டு ஆகஸ்டு மாதம் நான்காம் நாள் திருவாரூரில் பெரியார் ஈ.வெ.ராமசாமி தலைமையில் நடைபெற்ற நீதிக்கட்சியின் 16ஆவது மாகாண மாநாடு ’ஸ்ரீ’ எனும் வார்த்தைக்குப் பதில் தமிழின் ’திரு’ எனும் தமிழ் வார்த்தையையே பயன்படுத்தப்பட வேண்டும் என்று அரசாங்கத்தை வேண்டிக்கொண்டது.
உயர் திரு
ஒருவரைக் கூடுதல் சிறப்புடன் அழைப்பதற்கு அல்லது எழுதுவதற்கு உயர் திரு எனும் சொல் பயன்படுத்தப்படுகிறது.
சிங்களத் திரு
தமிழர் பயன்பாட்டில் உள்ள "திரு" எனும் சொல்லுக்கு நிகரான ஒரு சொல்லாக, சிங்களத்தில் பயன்படுத்தப்படும் சொல் க'ரு (Garu) என்பதாகும். இச்சொல்லைக் கூடுதல் சிறப்புடன் ஒருவரை அழைக்க அல்லது எழுதிட அதி'கரு என்று பயன்படுத்துகின்றனர்.
மேற்கோள்கள்
பகுப்பு:சொல்விளக்கம்
தலைக்கு மேல் பிம்பம் வீழ்த்தி
தலைக்கு மேல் பிம்பம் வீழ்த்தி (Overhead projector) என்பது பார்வையாளர்கள் அல்லது கற்போருக்கு படங்களைப் பெரிதாக்கி காட்சிப்படுத்துவதற்கு வசதியான ஒரு கருவியாகும். இது நழுவ வீழ்த்தியின் மாறுபட்ட வடிவம் ஆகும்.
பயன்படுத்தும் முறை
ஒளி ஊடுருவக் கூடிய அசிடேட் பிளாஸ்டிக் அட்டையில் எழுதுவதற்கு என அமைந்த எழுதுகோலால் அழிக்க முடியாத மைப்பேனாவைக் கொண்டோ அல்லது நீா்ம எழுத்துப் பேனாவைக் கொண்டோ பாடம் நடத்திக் கொண்டிருக்கும் போதோ எழுதி திரையில் வீழ்த்தலாம்.
மேற்கோள்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அலுவலகப் பயன்பாட்டுப் பொருட்கள் பகுப்பு:கல்வி நுட்பவியல்
இருதரச பாசுபேட்டு
இருதரச பாசுபேட்டு (Distarch phosphate) என்பது  மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1412 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
மேற்கோள்கள்
பகுப்பு:தரசம்
ஆக்டினோபாகுலம்
ஆக்டினோடிக்னம் சுகாலீ (Actinotignum schaalii) என்பது முதன்முதலில் மனித இரத்த வகைகளில் இருந்து தனிமைப்படுத்தப்பட்ட ஒரு பாக்டீரியம் ஆகும். முன்னதாக இது ஆக்டினோபாகுலம் சுகாலி என்றழைக்கப்பட்டது ). சி.சி.யூ.கி 27420 என்ற பெயரீட்டு தரநிலையால் இப்பாக்டீரியம் அடையாளப்படுத்தப்படுகிறது . கிராம் சாயமேற்றல் சோதனையில் நேர்மறையான முடிவைக் கொடுக்கும் கிராம்-நேர் பாக்டீரியாவாக வகைப்படுத்தப்படும் இது ஒரு காற்றில்லா சுவாச கோளவுயிரியாகும். மனித இனத்தில் தோன்றும் ஒரு நுண்ணுயிரி என்றும் கருதப்படுகிறது.
புற இணைப்புகள்
பகுப்பு:இழை பாக்டீரியாக்கள்
வைசாகன்
எம்.கே.கோபிநாதன் நாயர் எனப்படும் இவர், பிரபலமாக வைசாகன் (Vaisakhan) என்று அழைக்கப்படுகிறார். இவர், ஒரு இந்திய சிறுகதை எழுத்தாளர், நாடக ஆசிரியர் மற்றும் திரைக்கதை எழுத்தாளர் ஆவார். மேலும், 2016ம் ஆண்டில் எடுக்கப்பட்ட விபரத்தின் படி, இவர் கேரள சாகித்ய அகாடமியின் தலைவர் பொறுப்பில் இருந்தார் என்று அறியப்படுகிறது. இவரது கதைகள் நடையில் எளிமை மற்றும் கருப்பொருளில் புத்துணர்ச்சி ஆகியவற்றால் அறியப்படுகின்றன. இவரது பல கதைகள் இந்திய ரயில்வேயை பின்னணியாகக் கொண்டுள்ளன.
ஆரம்ப வாழ்க்கை, கல்வி மற்றும் தொழில்
வைசாகன் 1940 இல், கேரள மாநிலத்திலுள்ள மூவாற்றுப்புழையில், கோபிநாதனாக ஏ.வி.கிருஷ்ண குருப் மற்றும் நாராயணி அம்மா ஆகியோருக்கு மகனாகப் பிறந்தார். இவர்,எர்ணாகுளம் மகாராஜா கல்லூரி, நிர்மலா கல்லூரி மற்றும் செயின்ட் ஆல்பர்ட் கல்லூரியில் கல்வி பயின்றார்.
1964 இல், இவர் தென்னக இரயில்வேயில் நிலைய அதிகாரியாக நியமிக்கப்பட்டார். 20 வருட சேவைக்குப் பிறகு, வைசாகன் முழுநேர எழுத்துத் தொழிலைத் தொடர்வதற்காக விருப்ப ஓய்வு பெற்றார்.
இவரது மனைவியின் பெயர் பத்மா. இவர்களுக்கு பிரவீன், பிரதீப், பூர்ணிமா ஆகிய மூன்று குழந்தைகள் உள்ளனர். 1998இல் இவரது மனைவி காலமானார். தற்போது, இவர், திருச்சூர் மாவட்டத்திலுள்ள பரவட்டானியில் வசித்து வருகிறார்.
இலக்கிய வாழ்க்கை
வைசாகனின் மிகவும் குறிப்பிடத்தக்க படைப்பு நூல்பலம் கடக்குன்னவர் ஆகும். இது, பல விருதுகளையும் விமர்சனப் பாராட்டையும் பெற்ற கதையாக உள்ளது. இவரது வெளியிடப்பட்ட பிற புத்தகங்கள் பின்வருமாறு:
சான்றுகள்
பகுப்பு:மலையாள எழுத்தாளர்கள் பகுப்பு:1940 பிறப்புகள் பகுப்பு:வாழும் நபர்கள் பகுப்பு:இந்திய எழுத்தாளர்கள்
டைகுளோரோ அசிட்டைல் குளோரைடு
டைகுளோரோ அசிட்டைல் குளோரைடு (Dichloroacetyl chloride) என்பது CHCl2COCl என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். டைகுளோரோ அசிட்டிக் அமிலத்தினுடைய அசைல் குளோரைடு டைகுளோரோ அசிட்டைல் குளோரைடு எனக் கருதப்படுகிறது. நிறமற்ற நீர்மமான இச்சேர்மத்தை அசைலேற்ற வினைகளில் பயன்படுத்துகிறார்கள்.
தயாரிப்பு
குறிப்பிடத்தக்க சில அமிலக் குளோரைடுகளைப் போல அல்லாமல் டைகுளோரோ அசிட்டைல் குளோரைடு அமிலங்களில் இருந்து தயாரிக்கப்படுவதில்லை. 1,1,2-டிரைகுளோரோயீத்தேனை ஆக்சிசனேற்றுதல், பென்டாகுளோரோயீத்தேனை நீராற்பகுத்தல், குளோரோஃபார்மை கார்பாக்சிலேற்றம் செய்தல் போன்ற தொழிற்துறை முறை தயாரிப்பு வழிமுறைகளும் டைகுளோரோ அசிட்டைல் குளோரைடு தயாரிக்கப் பயன்படுகின்றன :.
பயன்கள்
டைகுளோரோ அசிட்டைல் குளோரைடை நீராற்பகுப்புக்கு உட்படுத்தினால் டைகுளோரோ அசிட்டிக் அமிலம் உருவாகிறது. குளோராம்பெனிக்கால் உள்ளிட்ட நுண்ணுயிர் கொல்லிகள் தயாரிப்பதற்கு உதவும் முன்னோடிகளில் இதுவும் ஒன்றாகும்.
மேற்கோள்கள்
பகுப்பு:அசைல் குளோரைடுகள்
லட்சுமி பிரியா சந்திரமெளலி
லட்சுமி பிரியா சந்திரமெளலி (Lakshmi Priyaa Chandramouli) என்பவர் தமிழ்த் திரைப்பட மற்றும் தொலைக்காட்சி நாடகத் தொடர் நடிகை ஆவார். இவர் சென்னையில் உள்ள ஸ்கூல் ஆஃப் சொசைட்டி வொர்க் (சமூக சேவை பள்ளி) எனும் கல்லூரியில் மனித வள மேலாண்மைப் பிரிவில் முதுகலைப் பட்டம் பெற்றார். தமிழகத் திரைப்படத்துறைக்கு வருவதற்கு முன்பாக எவாம் எனும் ஆங்கிலத் திரைப்பட நிறுவனத்தில் முழுநேர வேலையில் சேர்ந்தார்.மேலும் இவர் முன்னாள் தேசிய பெண்கள் துடுப்பாட்ட அணி வீரர் ஆவார். தேசிய அளவில் நடைபெற்ற வட்டு விளையாட்டுப் போட்டிகளில் வெற்றி பெற்றுள்ளார்.
ஆரம்ப கால வாழ்க்கை
லட்சுமி பிரியா சந்திரமெளலி தமிழ்க் குடும்பத்தில் பிறந்தார். இவர் சென்னை சமூகவேலைப் பள்ளி எனும் கல்லூரியில் மனித வள மேலாண்மைப் பிரிவில்முதுகலைப் பட்டம் பெற்ற பிறகு மனித வள மேலாளராகப் பணிபுரிந்தார். தான் செய்யும் பணிகளை ஆக்கப்பூர்வமான முறையில் செய்ய வேண்டும் என நினைத்தார். எனவே எவாம் ஆங்கிலத் திரைப்பட நிறுவனத்தில் நிர்வாகப் பிரிவில் பணியில் சேர்ந்தார். ஆனால் அங்கிருந்த வேலைப்பளுவின் காரணமாக அவரால் நடிக்க இயலவில்லை. இங்கு பணிபுரியும் போதுதான் திட்டமிடல் எவ்வாறு செயலாக மாறுகிறது என்பதை நான் கற்றுக்கொண்டேன் எனத் தெரிவித்தார். லடசுமி தனது சிறுவயதில் இருந்தே தடகள விளையாட்டு மெய்வல்லுநராக இருந்து வருகிறார். இவருக்கு பத்து வயது ஆவதற்கு முன்பிலிருந்தே சீருடற்பயிற்சிகள் கற்று வருகிறார். பின் துடுப்பாட்டம் விளையாடத் துவங்கினார். இந்திய தேசியப் பெண்கள் துடுப்பாட்ட அணியில் (பி அணி) இடம்பிடித்து மேற்கிந்தியத்தீவுகள் பெண்கள் துடுப்பாட்ட அணிக்கு எதிராக விளையாடினார். அல்டிமேட் சென்னை ஃபிரிஸ்பீ யில் உறுப்பினராக உள்ளார். இதில் நடைபெறக்கூடிய போட்டிகளில் தொடர்ச்சியாக விளையாடி வருகிறார்.
தொழில் வாழ்க்கை
எவாம் நிறுவனத்தின் நடைபெறவிருந்த நாடகத்தின் நுழைவிசைவு விற்பனையின் போது இயக்குநர் மகிழ் திருமேனி தன்னுடைய முன்தினம் பார்த்தேனே திரைப்படத்தில் ஓர் துணைக்கதாப்பாத்திரத்தில் நடிக்க இவரை அனுகினார். இவரும் அதற்கு சம்மதம் தெரிவித்து விடுப்பு எடுத்து பத்து நாட்கள் படப்பிடிப்பில் கலந்துகொண்டார். கைலாசம் பாலசந்தரின் இயக்கத்தில் ஒரு தொலைக்காட்சி நாடகத் தொடரில்  நடித்தார். அதன்பிறகு தர்மயுத்தம் தொலைக்காட்சி நாடகத் தொடரில் நடிப்பதற்கான நேர்கானலில் கலந்து கொண்டார். பின்பு முழுநேரமாக தொலைக்காட்சியில் நடிப்பது என முடிவு செய்து வேலையில் இருந்து விலகினார். பல வேடங்களில் நடிப்பதற்கான வாய்ப்பைத் தேடினார். பின் சாரதா எனும் கதாப்பாத்திரத்திற்குத் தேர்வானார்.
இவரின் இரண்டாவது தமிழ் திரைப்படம் அறிமுக இயக்குநர் வடிவேல் இயக்கிய கள்ளப்படம் ஆகும். இதில் தன்னுடைய கதாப்பாத்திரம் சிறப்பாக அமைக்கப்பட்டுள்ளதாகவும், உணர்ச்சிப்பூர்வமானதாகவும் அதேசமயம் வலிமையான பெண் கதாப்பாத்திரமாகவும் உள்ளதாகத் தெரிவித்தார். சிபி வலைத்தளம், லட்சுமிப்பிரியா இந்தக் கதாப்பாத்திரத்தில் சிறப்பாக நடித்துள்ளார் எனத் தெரிவித்தது. மேலும் இவர் நயன்தாரா மற்றும் ஆரி (நடிகர்) நடித்த மாயா திரைப்படத்திலும் நடித்துள்ளார்.
2017 ஆம் ஆண்டுகளில் பல தமிழ் குறும்படங்களில் நடித்துள்ளார். குறிப்பாக லட்சுமி குறும்படத்தின் மூலம் மிகவும் பிரபலமானார். இந்தக் குறும்படத்திற்கு கலவையான விமர்சனங்கள் கிடைத்தன.
வெளியிணைப்புகள்
பகுப்பு:வாழும் நபர்கள் பகுப்பு:இந்திய நடிகைகள் பகுப்பு:சென்னை நடிகைகள் பகுப்பு:1984 பிறப்புகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள்
மின்சுற்று
மின்சுற்றானது (electric circuit) மின்கூறுகளான மின்தடை, மின்தூண்டி, மின்தேக்கி, நிலைமாற்றி போன்றவற்றின் இணைப்பாகும். இது தேசிய மின்வழங்கலோ அல்லது தொலைத் தொடர்பாடல் வலையமைப்புப் போன்றோ பெரிதாக இருக்கலாம்.
மின்சுற்று மாதிரிகள்
இயற்கையில் இருப்பவற்றை இயற்பியல் கோட்பாடுகள் மூலம் ஒப்பு நிறுத்தி, அந்த இயற்பியல் கோட்பாடுகளையும் விதிகளையும் மின்சுற்று உறுப்புகளாக ஒருங்கே முன்னிறுத்தப்படுகின்றது. மின்சுற்று நிலையில் ஒப்புநிறுத்தும் பொழுது நாம் இயற்கையை நேரடியாக கையாளவேண்டிய தேவையை தவிர்த்து கொள்ளலாம்.
இயற்கைக்கும் இயற்பியல் விதிகளுக்கும் இருக்கும் தொடர்பும் இயற்பியல் விதிகளுக்கும் மின்சுற்று உறுப்புகளுக்கு இருக்கும் தொடபை துல்லியமாக அறிந்ததன் மூலமே இந்த ஒப்புநிறுத்தல் சாத்தியமானது. இது அறிவிலாளினதும் நுட்பவிலாளர்களினதும் நீண்ட உழைப்பின் பயனாகும்.
இந்த மின்சுற்று உறுப்புகளில் இருந்து சிக்கலான மின்சுற்றுக்களும் மேல் நிலை ஒப்பு நிறுத்தலும் உண்டு.
வெளி இணைப்புகள்
பகுப்பு:மின்னியல் பகுப்பு:மின்சுற்று
ஸ்டீவன் ஸ்பில்பேர்க்
ஸ்டீவன் ஆலென் ஸ்பில்பேர்க், (டிசம்பர் 18, 1946) அன்று சின்சினாட்டி நகரில் அமெரிக்காவில் பிறந்தார்.அப்பா கணினி தயாரிப்பில் ஈடுபட்ட மின்னியல் பொறியியலாளர்,அம்மா உணவு விடுதிகளில் பியானோ வாசிப்பாளர் ஆக இருந்தார். ஸ்பீல்பெர்க் அப்பா செல்லம்.அப்பா தன் உடைந்த ஸ்டில் காமிராவை அளித்தது தான் இவர் வாழ்வில் மிகப்பெரிய உந்துதல். சிறந்த இயக்குநருக்கான ஆஸ்கார் விருதினை பெற்ற அமெரிக்கத் திரைப்பட இயக்குநரும், திரைப்படத் தயாரிப்பாளருமாவார். சிறந்த இயக்குனருக்கான ஆஸ்கார் விருதிற்காக ஆறு முறை பரிந்துரைக்கப்பட்ட இவர் ஷிண்ட்லெர்ஸ் லிஸ்ட் மற்றும் சேவிங் பிறைவேட் றையன் ஆகிய இரண்டு திரைப்படங்களுக்கான சிறந்த இயக்குநர் ஆஸ்கார் விருதுகளைப் பெற்றது குறிப்பிடத்தக்கது. ஸ்டீவன் ஸ்பில்பேர்க் திரைப்படத் தயாரிப்பு நிறுவனமான ரீம்வேர்க்ஸ் எஸ்கேஜியினைத் தனது நண்பர்களின் உதவியுடன் ஆரம்பித்தார். மேலும் திரைப்படமல்லாது பல தொலைக் காட்சித் தொடர்களையும், நிகழ்பட ஆட்டங்களின் திரைக்கதைகளினையும் தயாரித்து இயக்கவும் செய்தவர்.
மேற்கொள்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:1946 பிறப்புகள் பகுப்பு:அகிரா குரசோவா விருது பெற்றவர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
கோத ரவி
கோத ரவி (Goda Ravi) ( சுமார் 905/06– 943/44 பொ.ச.) தென்னிந்தியாவின் இடைக்கால கேரளாவை ஆண்ட சேர பெருமாள் அரசர் ஆவார். கோத ரவியின் ஆட்சியில் சேரப் பெருமார்களுடன் சோழர்களின் உறவுகள் பலப்படுத்தப்பட்டன. தமிழ் நாட்டில் சோழ இளவரசர் இராஜாதித்தனுடன் பணியாற்றிய கேரள ராணுவ வீரர்கள் பற்றிய பல பதிவுகள் குறிப்பிடப் பட்டுள்ளன. நெடும்புரம் தளியைச் வடக்காஞ்சேரி சேர்ந்த கல்வெட்டு ஒன்று கோத ரவியைக் குறிப்பிடுகிறது.
ஆட்சி
கோத ரவியின் ஆட்சி ஆண்டுகளைப் பற்றிய பதிவுகள் (13 முதல் 30 வரை), இராணிக்குளம், சோக்கூர் (கொடுவள்ளிக்கு அருகில் உள்ள புதூர் கிராமம்), நெடும்புரம் தளி ( வடக்காஞ்சேரி ), அவிட்டத்தூர், திருபிரங்கோடு, பொரங்காத்திரி, இந்தியூர் (கோட்டக்கல்), திருப்பூணித்துறை ஆகிய இடங்களில் காணப்படும் கோயில் கல்வெட்டுகளில் கண்டுபிடிக்கப்பட்டன. கோயில் பதிவுகளில் ஆல-கோயில், சேர ராணிகள் (ரவிப்பிராட்டி மற்றும் சேரமான் மகா தேவி), "சேனாபதி" (அரச இராணுவத்தின் தலைவர்), மூழிக்குளம் ஒப்பந்தம் பற்றிய தகவல், வேம்பநாட்டின் ( ஆலப்புழா ) தலைவர்கள், வள்ளுவநாடு (பின்னர் "ராயிரா ராவர்" என்ற பட்டத்துடன்) போன்றவைகளும் இடம் பெற்றுள்ளன.
கோத ரவி முன்பு சேர பெருமாள் வம்சத்தின் மன்னன் விஜயராகவனுடன் அடையாளம் காணப்பட்டார்.
முடிசூடிய ஆண்டு
நெடும்புரம் தளியின் தலைவர்கள், கோத ரவியின் 17வது ஆட்சியாண்டில் கூடி நில மானியத்தை ஏற்றுக்கொண்டதாக பதிவுகள் தெரிவிக்கிறது. thumb| அவிட்டத்தூர் கோவில்
சான்றுகள்
பகுப்பு:கேரள வரலாறு பகுப்பு:சேரர்
கலீலியோ கலீலி (நூல்)
பூமியும் மற்ற கிரகங்களும் சூரியனைத்தான் சுற்றி வருகின்றன என்று நிரூபித்துக் காட்டிய “கலீலியோ கலீலி” (ISBN 978-81-8368-893-2) வாழ்க்கையை 80 பக்கங்களில் வெளியிட்டுள்ளனர்.
பறை (சொல்விளக்கம்)
பறை எனும் சொல் ஒரு தூய தமிழ் சொல்லாகும். இச்சொல் பறை எனும் பெயரில் ஒரு இசைக் கருவிக்கான பெயர்ச்சொல்லாக பயன்பட்டாலும், வினைச்சொல்லின் பயன்பாடுகளும் உள்ளன. குறிப்பாக இச்சொல்லினதும், இச்சொல் தொடர்பான சொற்பயன்பாடுகளும் யாழ்ப்பாணத் தமிழர் பேச்சு வழக்கில் இன்றும் உள்ளனவைகளாகும்.
கலீலியோ கலீலி (நூல்)
நூலாசிரியர்
நூலாசிரியரான கு.கண்ணன் என்கிற குகன் மென்பொருள் பொறியியலாளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன.
பறை (சொல்விளக்கம்)
வினைப் பயன்பாடுகள்
இவ்வாறு பறை எனும் வேர்ச்சொல்லுடன் தொடர்புடைய பலசொற்கள் அல்லது பலச்சொல்லாடகள் உள்ளன. அவை இன்றும் யாழப்பாணத்தவர் பேச்சு வழக்கில் அழியாமல் இருப்பது யாழ்ப்பாணப் பேச்சு தமிழின் தனிச் சிறப்பாகும். தமிழுடன் நெருங்கிய மரபுத் தொடர்பு கொண்ட கிளைமொழியான மலையாளத்திலும் இச்சொல் புழக்கத்தில் உள்ளது.
கலீலியோ கலீலி (நூல்)
பொருளடக்கம்
எனும் 15 தலைப்புகளின் கீழாக “கலீலியோ கலீலி” யின் போராட்டமான வாழ்க்கை இந்நூலில் சொல்லப்பட்டுள்ளது.
பறை (சொல்விளக்கம்)
வரலாறு
பழங்காலத் தமிழர் வாழ்வியலில் செய்தியூடகம் என்று ஒன்று இல்லாத காலகட்டத்தில், ஒரு நாட்டில் நடக்கும் நிகழ்வுகளை, அறிவித்தல்களை, அரசக் கட்டளைகளை ஊர் ஊராகச் சென்று சொல்லுதல் "பறைதல்" என்றும், அவ்வாறு ஊர் ஊராகச் சென்று சொல்பவர் "பறையர்" என்பதும் காரணப்பெயர்களாகும். காலப்போக்கில் தமிழர் வாழ்வியலின் சாதிய வேறுபாடுகளின் அடிப்படையில் பறை, பறையர் எனும் தூயத் தமிழ் சொற்கள் தொழில் நிலையை குறிக்கும் பெயராக மாற்றம் பெற்றுள்ளன.
கலீலியோ கலீலி (நூல்)
வெளி இணைப்புகள்
பகுப்பு:தமிழ் வாழ்க்கை வரலாற்று நூல்கள் பகுப்பு:2008 தமிழ் நூல்கள்
பறை (சொல்விளக்கம்)
வரலாறு
அதேவேளை ஊரூராகச் சென்று செய்திகள், அறிவித்தல்கள், அரச மற்றும் நிர்வாகக் கட்டளைகள் போன்றவற்றை பறைபவர் (சொல்பவர்), தற்போதைய தற்கால ஒலிப்பெருக்கி போன்ற சாதனங்கள் இல்லாத நிலையில் உரத்த குரலில் சத்தமிட்டே பறைய வேண்டியக் கட்டாயச் சூழல் இருந்திருக்கும் என்பதை இன்றையச் சூழ்நிலையில் எளிதாகப் புரிந்துகொள்ளலாம். அத்துடன் உரத்தக் குரலில் சத்தமாகப் பறைபவர் மக்களின் கவனத்தை ஈர்ப்பதற்காக ஒரு கருவியின் துணைக்கொண்டு, அதனை ஓங்கி அடித்து ஒலியெழுப்பி, தான் கொண்டு வந்த செய்தியை, அல்லது அறிவித்தலை மக்களுக்குப் பறைவார்.
இதனால் காலப்போக்கில் "பறை" எனும் வினைச்சொல், பறையும் பொழுதும் மக்களை ஈர்ப்பதற்கு பயன்படுத்திய ஒலியெழுப்பிய கருவிக்கான பெயர் சொல்லாக நிலைத்துவிட்டது. அத்துடன் தற்போதைய தற்கால ஒலிப்பெருக்கி போன்ற சாதனங்கள் இல்லாத நிலையில், உரத்தக் குரலில் சத்தமிடுவதால் அல்லது சத்தமிட்டு பறையும் தொழிலை கொண்டிருப்பவர் என்பதால், பறைபவர் ஏனைய தமிழ் சமுதாயக் கட்டமைப்பின் கீழ் ஒரு தரக்குறைவான தொழில் நிலையாகத் தோற்றம் பெற்றது எனலாம்.
இசைக்கருவி
இந்த பறை எனும் சொல் ஒரு இசைக்கருவிக்கான பெயராகவும், ஒரு சாதிய பெயராகவும் மட்டுமே பெரும்பாலும் நிலைத்துவிட்டன. குறிப்பாக தென்னிந்தியாவில்.
பிற பயன்பாடுகள் -காரணம்
ஒரு செய்தியை அல்லது ஒரு தகவலை ஒருவரிடம் சொன்னால், அவர் அதனை (இரகசியமாகப் பேணாமல்) எல்லா இடங்களிலும் சொல்லித் திரிபவரானால், அவரை "பறை", "பறையன்", "பறையன் போன்று" எனும் அடைமொழிகளுடன் பேசுவதும் மேற்குறித்த பறை எனும் வினைச்சொல்லின் பயன்பாட்டின் பின்னனியே அடிப்படைக் காரணங்களாகும்.
இலங்கை சிங்களவர் மத்தியில்
இச்சொல்லின் பயன்பாடு இலங்கை சிங்களவர் மத்தியில் சாதியப் பெயராகவும், இரகசியம் பேணாதவரை இடித்துரைக்கும் சொல்லாகவும் பயன்படுகிறது.
சில தமிழ் சிங்கள பயன்பாடுகள்
இவ்வாறு இன்றைய தமிழர் மத்தியில் தற்போது பயன்படும் இச்சொல்லின் பெயர்ச்சொல் பயன்பாடுகள் அனைத்தும், இலங்கை, சிங்களவர் மத்தியில் பயன்பாட்டில் உள்ளன. குறிப்பாக தமிழர் பயன்பாட்டில் காணப்படும் பறை + தொடர்பான அத்தனை இழிச்சொல் பயன்பாடுகளும் அதே பொருளில் அவர்கள் பயன்பாட்டிலும் உள்ளன.
இங்கே "வகே" எனும் சொல்லும், தமிழரின் பேச்சு வழக்கில் புழங்கும் "வகை" எனும் சொல்லுடன் தொடர்புடையது.
சிங்கள மருவல் பயன்பாடுகள்
அதேவேளை "பறை" எனும் இசைக்கருவியின் பெயர் "பெறை" அல்லது "பெற" என்று மருவி (பறை > பெறை) வழங்கப்படுகிறது. சாதியர் பெயரான "பறையர்" எனும் தமிழ் சொல், சிங்களத்தில் "பெறவா" என்றும் அழைக்கப்படுகின்றது. அத்துடன் இந்த "பெறை" இசைக்கருவியை அடிப்பவர்களை "பெறக்காரயா" என்று அழைப்பர்.
தமிழ் பேச்சு வழக்கில் உள்ள சொற்கள் சிங்களப் பேச்சு வழக்கில் மருவி பயன்படுபவைகளில் இந்த "பறை" எனும் சொல்லும் அதனுடன் தொடர்புடையச் சொற்களும் அடங்கும். அத்துடன் சிங்களப் பேச்சு வழக்கில் "பெறக்காரயா" என்பதில் உள்ள "காரயா" எனும் பின்னொட்டும் தமிழர் வழக்கில் உள்ள "காரன்" எனும் பின்னொட்டு முறைமையின் மருவலே ஆகும்.
இவ்வாறான பயன்பாட்டின் போது அநேகமான முதல் சொல் வேறுபட்டிருந்தாலும் பின்னொட்டு முறை தமிழில் மருவலாகவே உள்ளன.
பகுப்பு:தமிழ் சிங்கள ஒருமைப்பாடுகள் பகுப்பு:சொல்விளக்கம் பகுப்பு:தமிழ்ச் சொற்கள் பகுப்பு:யாழ்ப்பாணப் பேச்சுத் தமிழ் பகுப்பு:சிங்களப் பேச்சு வழக்கு
திருக்களிற்றுப்படியார்
திருக்களிற்றுப்படியார் சைவ சித்தாந்தக் கோட்பாடுகளை விளக்கும் மெய்கண்ட சாத்திரங்கள் பதினான்கினுள் ஒன்று. இவற்றுட் தலை சிறந்ததான சிவஞான போதத்துக்கு முற்பட்ட இந்த நூலை இயற்றியவர் திருக்கடவூரைச் சேர்ந்த உய்யவந்த தேவநாயனார் ஆவார். இந் நூல் நூறு வெண்பாக்களால் ஆனது. இதற்கு 16 ஆம் நூற்றாண்டில் தோன்றிய உரை ஒன்று உண்டு.
பெயர்க் காரணம்
இந்நூலாசிரியர் தாழ்ந்த இனத்தவராதலால் முதலில் இவர் செய்த நூல் ஏற்றுக் கொள்ளப்படவில்லை. ஆசிரியர் திருவருளை வேண்டி, தன் நூலைத் தில்லை நடராசப் பெருமான் சந்நிதிக்குச் செல்லும் பஞ்சாக்கரப் படியில் (திருக்களிற்றுப்படி) வைக்க, படியின் இரு பக்கமுள்ள கல்யானைகள் உயிர் பெற்றுத் தம் தும்பிக்கையால் அந்நூலை எடுத்து நடராசப் பெருமானின் திருவடியில் வைக்க, அந்நூலின் சிறப்பை உணர்ந்த அடியவர்கள் அதனை ஏற்றுக் கொண்டனர். அதனாலேயே, அந்நூல் அப்பெயர் பெற்றது என்பது கர்ண பரம்பரையாக வழங்கும் செய்தியாகும்.
பாடல் - எடுத்துக்காட்டு
இது திருக்களிற்றுப்படியார் நூலிலுள்ள முதல் வெண்பா.
இதன் சொல்பிரிப்பு வடிவம்
அடிக்குறிப்பு
பகுப்பு:சைவ சித்தாந்த தமிழ் இலக்கியம் பகுப்பு:12 ஆம் நூற்றாண்டுத் தமிழ் நூல்கள்
விந்தியசக்தி
விந்தியசக்தி ( Vindhyashakti ; ஆட்சிக் காலம் சுமார் 250 – 275 பொ.ச. ) வாகாடக வம்சத்தை நிறுவியவர். இவரது பெயர் விந்தியவாசினி தெய்வத்திலிருந்து பெறப்பட்டதாக இருக்கலாம் அல்லது தனிப்பட்ட பெயரைக் காட்டிலும் விந்திய மலைகளில் உள்ள இவரது வம்சாவளியைக் குறிக்கும் தலைப்பு அல்லது பிருடாவாக இருக்கலாம்.
வரலாறு
விந்தியசக்தியின் ஆட்சிக் காலத்தைச் சேர்ந்த கல்வெட்டுகளோ, பதிவேடுகளோ இதுவரை கண்டுபிடிக்கப்படவில்லை. அரிசேனனின் காலத்தின் மிகவும் பிற்கால அஜந்தா குகை XVI கல்வெட்டில், விந்தியசக்தி "வாகாடகா குடும்பத்தின் வழி வந்தவர்" என்றும் "துவிஜா" அல்லது "இரண்டு முறை பிறந்தவர்" என்றும் விவரிக்கப்பட்டுள்ளது. இக்கல்வெட்டில் பெரும் போர்களை நடத்தி தனது சக்தியை அதிகப்படுத்தியதாகவும், பெரிய குதிரைப்படையை வைத்திருந்ததாகவும் கூறப்பட்டுள்ளது. விந்தியசக்தியின் மகத்துவம் இந்திரன், விஷ்ணு போன்ற கடவுள்களுடன் ஒப்பிடப்பட்டுள்ளது. இருப்பினும், இந்த கல்வெட்டில் இவரது பெயருக்கு முன்னொட்டு எந்த அரசத் தலைப்பும் இல்லை.
புராணங்கள்
புராணங்கள் விந்தியசக்தி மற்றும் அவரது வம்சத்தைப் பற்றி குறிப்பிடுகின்றன. ஆனால் அவற்றின் வரலாற்று நம்பகத்தன்மை கேள்விக்குரியது. வாயு புராணம் விந்தியசக்திக்கு 96 ஆண்டுகள் அற்புதமான நீண்ட ஆட்சியை அளிக்கிறது. மேலும் புராண நூல்கள் விந்தியசக்தி மற்றும் இவரது மகன் பிரவிராவின் காலத்திற்கு இடையில் நாக மன்னர்கள் ஆட்சி செய்ததைக் குறிப்பிடுகின்றன. இன்றைய மத்தியப் பிரதேசத்தில் விந்தியசக்தி விதிஷாவின் ஆட்சியாளராக இருந்ததாக புராணங்களில் இருந்து தெரிகிறது. ஆனால் அது சரியானதாகக் கருதப்படவில்லை.
பல்வேறு ஆசிரியர்கள் விந்தியசக்தியின் அசல் இருப்பை தெற்கு தக்காணம், மால்வா உள்ளிட்ட பல்வேறு இடங்களில் வைத்துள்ளனர். கே.பி.ஜெயஸ்வால், ஜான்சி மாவட்டத்தில் உள்ள பகத் என்ற கிராமத்தை, வாகாடர்களின் தாயகமாகக் கருதுகிறார். வாகாடகா என்ற பெயரின் ஆரம்பக் குறிப்பு அமராவதியில் உள்ள ஒரு தூணின் துண்டில் காணப்பட்ட கல்வெட்டில் உள்ளது என்று வி. வி. மிராஷி சுட்டிக்காட்டுகிறார். இது வாகாடகா என்ற 'கிருஹபதி' (வீட்டுக்காரர்) மற்றும் அவரது இரண்டு மனைவிகளின் பரிசைப் பதிவு செய்கிறது. இருப்பினும், இந்த மனிதனின் தனிப்பட்ட பெயருக்கும் வாகாடர்களின் வம்சப் பெயருக்கும் தொடர்பு இருந்ததா அல்லது இவரது அசல் வீடு தக்காணத்தில் இருந்ததா என்பதைக் காட்ட எந்த ஆதாரமும் இல்லை. ஏனெனில் இவர் புனித யாத்திரையில் அமராவதியின் பௌத்த விகாரைக்கு வருகை தந்துள்ளார்.
இவரது மரணத்திற்குப் பிறகு பெரும்பாலும் மறக்கப்பட்டதாகவோ அல்லது புறக்கணிக்கப்பட்டதாகவோ தெரிகிறது. ஒருவேளை இவரது மிகவும் புகழ்பெற்ற மகனும் வாரிசுமான முதலாம் பிரவரசேனன் மூலம் மறைக்கப்பட்டிருக்கலாம். வாகாடக வம்சத்தின் அனைத்து செப்புத் தகடுகளும் விந்தியசக்திக்குப் பதிலாக பிரவரசேனனுடன் குடும்பப் பரம்பரையைத் தொடங்குகின்றன.
சான்றுகள்
பகுப்பு:இந்திய அரசர்கள் பகுப்பு:இந்திய வரலாறு பகுப்பு:பிராமண அரச மரபுகள் பகுப்பு:மகாராட்டிர வரலாறு
திருநெல்லி
மக்கள்தொகையியல்
இந்திய மக்கள்தொகை கணக்கெடுப்பின்படி, திருநெல்லியில் 5774 ஆண்ககள் மற்றும் 5945 பெண்ககள் உடன் 11719 பேர் உள்ளனர்.
போக்குவரத்து
திருநெல்லி ஊரை மானந்தவாடி அல்லது கல்பற்றாவில் இருந்து அணுகலாம். பெரிய மலை சாலை மானந்தவாடியை கண்ணூர் மற்றும் தலச்சேரியுடன் இணைக்கிறது. தாமரச்சேரி மலைப்பாதையானது கோழிக்கோடு கல்பற்றாவை இணைக்கிறது. குற்றியாடி மலைப்பாதை வடகரையை கல்பற்றா மற்றும் மானந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நிலம்பூரில் இருந்து ஊட்டி செல்லும் சாலையும் மேப்பாடி ஊரின் வழியாக வயநாட்டுடன் இணைக்கப்பட்டுள்ளது.
நீங்கள் கருநாடகத்தில் இருந்து பயணம் செய்கிறீர்கள் என்றால், திதிமதி-கோனிகொப்பால்-பொன்னம்பேட்டை-குட்டா (அனைத்தும் குடகு மாவட்டத்தில் உள்ள) நகரங்கள் வழியாக சாலை வழியாக அணுகலாம்.
அருகிலுள்ள தொடருந்து நிலையம் மைசூரில் உள்ளது மற்றும் அருகிலுள்ள வானூர்தி நிலையங்கள் கோழிக்கோடு பன்னாட்டு வானூர்தி நிலையம்-120 கி.மீ., பெங்களூரு பன்னாட்டு வானூர்தி நிலையம்-290 கி.மீ., மற்றும் கண்ணூர் பன்னாட்டு வானூர்தி நிலையம்-58 கி.மீ. ஆகும் thumb| தெட்டு சாலை, திருநெல்லி
சிங்கப்பூர் செண்பக விநாயகர் கோயில்
ஆலய வரலாறு
செண்பக விநாயகர் ஆலயம் 1800 இறுதியில் காத்தோங் என்னுமிடத்தில் அமைக்கப்பட்டதாக வாய்மொழி வரலாறு கூறுகிறது. இப்பகுதியிலிருந்த நீர்த்தேக்கத்தில் ஒரு விநாயகர் சிலை கண்டு எடுக்கப்பட்டது. கண்டெடுக்கப்பட்ட விநாயகர் சிலையை அருகிலிருந்த செண்பக மரத்தடியின் கீழ் வைத்து வழிபட தொடங்கினார்கள்.
பெயர்க் காரணம்
இப்போது அமைந்துள்ள சிலோன் ரோடும் காரணப் பெயராகவே அமைந்தது. இலங்கைத் தமிழர்கள் அதிகமாக இங்கு தங்கியிருந்தனர். மற்றப் பகுதியிலிருந்த செண்பக விநாயகர் ஆலயம் வருபவர்களுக்கு அறிவிக்க ஓர் அறிவிப்புப் பலகையில் சிலோன் ரோடு என்று குறித்து வைத்தார்கள். அதுவே பிற்காலத்தில், காலவோட்டத்தில் அந்தப் பெயரே நிலைத்துவிட்டது.
இலங்கைத் தமிழர் சங்கம்
இலங்கை தமிழர் சங்கம் 1909-ஆம் ஆண்டு நிறுவப்பட்டது. 1923இல் இந்த ஆலயத்தின் சார்பில் இலங்கையில் இருந்து வந்த முன்னோடி ஒருவரால் இப்போதுள்ள நிலம் வாங்கப்பட்டது. பிறகு இந்த ஆலயம் இலங்கை தமிழர் சங்க அமைப்பின் அறங்காவர்கள் பொறுப்பின் கீழ் வந்தது. இலங்கை தமிழர் சங்க அமைப்பின் தலைவராக இருந்த வைதியக் கலாநிதி ஜே. எம். ஹண்டி (Dr.J.M.Handy) என்பவரின் நன்கொடையால் 11 ஹாண்டு சாலையில் இலங்கை தமிழர் சங்கக் கட்டிடம் கட்டப்பட்டது.
பின்னர் 1977-இல் இந்த நிலம் மறுசீரைமப்பு காரணத்தால் அரசாங்கம் கையகப்படுத்தியதால், இப்போதிருக்கும் 'பாலிஸ்டர் சாலைக்கு'  இலங்கை தமிழர் சங்கம் கொண்டு வரப்பட்டது.
குடமுழுக்கு
சாதாரணக் கூரையுடன் வேயப்பட்ட ஆலயமாக இருந்த செண்பக விநாயகர் சோமநாதர் முத்துக் குமாருபிள்ளை என்பவரின் தலைமையில் செங்கல், சிமெந்துக் கட்டடமாக அமைப்பட்டது. இதன் முதலாவது குடமுழுக்கு 1930 ஜனவரி 3 இல் நடைபெற்றது.
1939இல் இங்கு நூல் நிலையம், பணியாளர்களுக்கு தங்கும் வசதி ஆகியவை செய்யப்பட்டன. இந்து சமுதாயத்தினருக்கான சமயக் கல்வியின் தேவைகளைக் கவனத்தில் கொண்டு 1937இல் சமயக் கல்வி வகுப்புக்கள் தொடங்கப்பட்டன. 1940- இல் செண்பக விநாயகர் ஆலயத் தமிழ்ப் பள்ளி என்ற பெயரில் பதிவு செய்யப்பட்டு சமய நிகழ்ச்சிகள், வகுப்புகள் நடைபெற்றன.
உலகப்போரில் கோயில் சேதம்
இரண்டாம் உலகப்போரில் 1942 ஜனவரி 22- ஆம் நாள் ஜப்பானியரின் குண்டு வீச்சால் ஆலயமும் அதன் சொத்துக்களும் சேதமடைந்தன. எனினும் மூலஸ்தான விக்கிரத்திற்குச் சேதம் ஏதும் ஏற்படவில்லை.
மறு சீரமைப்பு
1955 ஜூலை 7இல் ஆலயத்தின் இரண்டாவது கும்பாபிஷேகம் வெகு விமரிசையாக நடைபெற்றது. அதே ஆண்டில், சண்டேஸ்வரர் சந்நிதி அமைக்கப்பட்டது. 1960 இன் பிற்பகுதியிலிருந்து 1980 வரை, ஆலயத்தின் பல்வேறு மேம்பாட்டுப் பணிகள் தொடர்ந்தன. 1970 ஜனவரியில் ஆலயத்தில் 60 அடி உயர இராஜகோபுரம் கட்டப்பட்டு மூன்றாவது கும்பாபிஷேகம் நடத்தபட்டது. 1983 ஆம் ஆண்டு புதிதாக ஒரு முத்து மணவறை மண்டபம் அமைத்து 1983 இல் 11 நாள் கும்பாபிஷேகம் நடைபெற்றது.
அமைப்பு
கோயிலில் மூலவராக விநாயகரும் வலது பக்கம் சிவலிங்கமும், இடது பக்கம் மனோன்மணி அம்மையும் இருக்கிறார்கள். ஆலயச் சுற்று வட்டத்தில் வள்ளி தெய்வானையுடன் முருகன் தனி மண்டப ஆலயத்தில் இருக்கிறார்கள். திருச்சபை மண்டபத்தில் நடராஜரும், சிவகாமி அம்மையும் வீற்றிருக்கிறார்கள். பைரவர், பஞ்ச முக விநாயகர் உடன் உறைகிறார்கள். இராசகோபுரத்தில் விஷ்ணு, விநாயகர், முருகன், சிவன், அம்பாள், பிரம்மா என 159 சிலைகள் இடம் பெற்றுள்ளன.
ஐந்தாவது மகா கும்பாபிஷேகம் 2003 பெப்ரவரி 7 இல் நடைபெற்றது. சிறப்பு பூஜைகள், பொங்கல், சங்கடஹர சதுர்த்தி, பிரதோஷ விரதம், கார்த்திகை விரதம், சித்திரா பெளர்ணமி, திருவிளக்கு பூஜை, மகோற்சவம், வைரவர் பூஜை, ஆடி வெள்ளி, நவராத்திரி, கந்த சஷ்டி, விநாயகர் சதுர்த்தி போன்ற சிறப்பு விழாக்களும், பூஜைகளும் நடைபெறுகின்றன.
சிவஞான சித்தியார்
சிவஞான சித்தியார் சைவ சித்தாந்தக் கோட்பாடுகளை விளக்க எழுந்த மெய்கண்ட சாத்திரங்கள் எனப்படும் பதினான்கு நூல்களுள் ஒன்றாகும். சிவஞான போதத்தின் வழி நூலான இதனை இயற்றியவர் அருணந்தி சிவாச்சாரியார் ஆவார். இவர் சிவஞான போதத்தை இயற்றிய மெய்கண்ட தேவரின் மாணவன்.
பரபக்கம், சுபக்கம் என இரண்டு பகுதிகளைக் கொண்டது இந்த நூல். சைவ சித்தாந்தத்துடன் முரண்படுகின்ற புறச்சமயக் கொள்கைகளை மறுத்துச் சித்தாந்தக் கொள்கைகளை நிலை நாட்ட முயல்வதே பரபக்கம் என்னும் பகுதியின் நோக்கம். சுபக்கம் சிவஞான போதத்தின் 12 சூத்திரங்களை பன்னிரண்டு அத்தியாயங்களாக விரித்து எழுதப்பட்ட பகுதி. பரபக்கம், 301 பாடல்களாலும், சுபக்கம், 328 பாடல்களாலும் ஆனது.
வெளி இணைப்புகள்
பகுப்பு:சைவ சித்தாந்த தமிழ் இலக்கியம் பகுப்பு:13 ஆம் நூற்றாண்டுத் தமிழ் நூல்கள்
தரவு மின்முனை
தரவு மின்முனை அல்லது மேற்கோள் மின்முனை என்பது நிலைத்த நன்கு அறிந்த மின்முனை மின்னிலையை உடைய மின்முனை ஆகும். மின்முனை மின்னிலையின் உயர்நிலைப்புத் திறம் குறைப்புவேற்ற அமைப்பைப் பயன்படுத்தி பெறப்படுகிறது. இவ்வமைப்பில் குறைப்புவேற்ற வினையில் பங்குபெறும் ஒவ்வொரு கரைசலின் பொந்திகையுற்ற அல்லது நிறைவுற்ற செறி வும் எப்போதும் மாறாமல் இருக்கும்.
தரவு மின்முனைகள் பல வழிகளில் பயன்படுகின்றன. இதில் மிக எளியமுறை மின்வேதிக் கலத்தை உருவாக்க, அரைக்கலமாகத் தரவு மின்முனையைப் பயன்படுத்துதலே ஆகும். இது அரைக்கலத்தின் குறைப்பு மின்னிலையைக் கண்டறிய வழிவிடுகிறது. தனித்த பிரிநிலை மின்முனையின் மின்னிலையை, அதாவது (தனிப்பிரி மின்முனையின் மின்னிலை)யை, அளக்கும் துல்லியமான நடைமுறை உத்தியை  இனிமேல்தான் உருவாக்கவேண்டும்.
நீர்மவகைத் தரவு மின்முனைகள்
பொது தரவு மின்முனைகளும் செந்தர நீரக (Hydrogen) மின்முனையுடன் ஒப்பிட்ட மின்னிலைகளும்:
பகுதி-தரவு மின்முனை (பதமி) மேலே கூறிய சிக்கல்களைத் தவிர்க்கிறது. ஃபெர்ரோசின் அமைந்த பதமி அல்லது அதைப் போன்ற அகச் செந்தர (கொபால்ட்டோசின்)பின்புலமாக அமைந்த ஃபெர்ரோசீன் நீர்மம் அல்லாத பணிகளுக்குக் கருத்தியலாக ஏற்றதாகும். மேலும் நீர்மம் அல்லாத பயன்பாடுகளுக்கு  1960களின் தொடக்கத்தில் இருந்தே பல காரணங்களுக்காக ஃபெர்ரோசீன் பரவலாக ஏற்கப்பட்டுவருகிறது. இதோடு 1984இல், IUPACயும் செந்தரக் குறைப்புவேற்ற இணையாக ஃபெர்ரோசீனைப் பரிந்துரைத்து உள்ளது. பதமி மின்முனையைச் செய்வது எளிது. இதில் ஒவ்வொரு செய்முறைத் தொகுப்புக்கும் புது மேற்கோள் தரவைப் பயன்படுத்தலாம்.. ஒவ்வொரு முறையும் புதியதாகச் செய்துகொள்வதால் மின்முனையின் தேக்கச் சிக்கலோ பேணுதற் சிக்கலோ இல்லை. பிறவற்றைவிட இதன் செலவும் குறைவே.
வெளி இணைப்புகள்
பகுப்பு:மின்முனைகள்
கொத்தாளி நவநீதிகிருஷ்ணசாமி கோயில்
கொத்தாளி நவநீதிகிருஷ்ணசாமி கோயில் தமிழ்நாட்டில் தூத்துக்குடி மாவட்டம், கொத்தாளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவநீத கிருஷ்ணசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுரிதகம் (யாப்பிலக்கணம்)
சுரிதகம் என்பது பாவகைகளில் ஒன்றான கலிப்பாவின் ஒரு உறுப்பாகும். இது அப்பாவகையில் தரவு, தாழிசை, அராகம் அம்போதரங்கம், தனிச்சொல் என்னும் உறுப்புக்களைத் தொடர்ந்து ஆறாவதாக மற்றும் இறுதியாக உறுப்பாக வரும். கலிப்பா தவிர்த்து வெண்பா மற்றும் ஆசிரியப்பாவின் உறுப்பாகவும் வரும். அப்படி வரும் போது முறையே வெள்ளைச் சுரிதகம் மற்றும் ஆசிரியச் சுரிதகம் எனப்படும்.